open-index/open-wikipedia-markdown huggingface dataset:
Jorge Luis Campos

**Jorge Luis Campos Velázquez** (s. 11. elokuuta 1970) on paraguaylainen jalkapalloilija, pelipaikaltaan keskikenttäpelaaja. Hän pelasi Paraguayn maajoukkueessa 46 maaottelua ja teki niissä kuusi maalia vuosina 1995–2004.

Campos edusti kotimaansa seurojen lisäksi kiinalaista Beijing Guoania, meksikolaista Cruz Azulia, chileläistä Universidad Católicaa ja argentiinalaista Quilmesiä.

## Lähteet
Luis Herrera Campins

**Luis Herrera Campins** (4. toukokuuta 1925 – 9. marraskuuta 2007 Caracas) oli venezuelalainen poliitikko, joka toimi maansa presidenttinä 1979–1984. Herrera kuului kristillisdemokraattisen puolueen perustajiin. Toisen maailmansodan jälkeen siitä tuli maan toiseksi suurin puolue.

## Lähteet
Paraguayn kansalliskirjasto

**Paraguayn kansalliskirjasto** (; ) on Paraguayn pääkaupungissa Asunciónissa  toimiva kansalliskirjasto.    

Kansalliskirjaston edeltäjänä voidaan pitää Jaime Sosa Escaladan hanketta koota kirjoja yksityisiltä lahjoittajilta vuodesta 1869 alkaen. Lokakuussa 1871 tähän kokoelmaan kuului 526 voluumia. Tämä kokoelma virallistettiin myöhemmässä kansalliskirjastoa koskevassa laissa.  Kansalliskirjaston ja -museon perustamista Asuncióniin koskeva laki hyväksyttiin Paraguayn senaatissa vuonna 1887. Ensimmäisen johtajansa kansalliskirjasto ja -museo sai vuonna 1891. Vuonna 1903 Paraguayn kansallisarkisto liitettiin kansalliskirjaston ja museon yhteyteen ja uudelle organisaatiolle nimettiin pääjohtaja, jonka alaisuudessa kirjasto- ja museotoiminnan sekä arkistotoiminnan johtajat hoimivat. Kansalliskirjaston kokoelmiin kuului vuonna 1904 yhteensä 4&nbsp;955 voluumia.  

Kansalliskirjasto on toiminut vuodesta 1959 Argentiinan lahjoittamassa nykyisessä päärakennuksessaan (De la Residenta 820). Kirjasto kärsi pitkään hyvin pienestä rahoituksesta, mutta etenkin Alfredo Stroessnerin diktatuurin kukistumisen jälkeen sen kokoelmien laajuutta ja säilytystä on jälleen pyritty parantamaan. Helmikuusta 1991 lähtien Paraguayn kansallisarkisto, kansalliskirjasto ja kansallismuseo ovat kukin olleet erillisiä instituutioita. Vuodesta 2006 lähtien kansalliskirjasto on toiminut Paraguayn kulttuuriministeriön alaisuudessa. Kirjaston tärkeimpiin kokoelmiin kuuluu Enrique Solano Lópezin noin 3&nbsp;000:n kohteen kokoelma, jonka lahjoitti valtiolle presidentti Eduardo Schaerer vuonna 1913. Muita uomattavia kokoelmia ovat kirjaston vuonna 1939 saama Juan Silvano Godoin *Biblioteca Americana* ja vuonna 1997 saatu Juan O’Learyn kokoelma.

## Lähteet
Lure of the Temptress

**Lure of the Temptress** on Revolution Softwaren kehittämä ja Virgin Gamesin julkaisema seikkailupeli. Peli on julkaistu vuonna  Amigalle, Atari ST:lle ja DOS:lle.

Peli käyttää *Virtual Theatre* pelimoottoria, jossa NPC-hahmot voivat liikkua ja tehdä asioita itsenäisesti riippumatta pelaajan toimista.

## Vastaanotto
Peli on saanut Amiga Format -lehden arvostelussa arvosanaksi 92/100.

Peli on saanut CU Amiga -lehden arvostelussa arvosanaksi 89/100.

## Lähteet

## Aiheesta muualla
* 
* 
*
Curse of Enchantia

**Curse of Enchantia** on Core Designin kehittämä ja julkaisema seikkailupeli. Peli on julkaistu vuonna  Amigalle ja DOS:lle.

## Vastaanotto
Peli on saanut CU Amiga -lehden arvostelussa arvosanaksi 89/100.

Peli on saanut The One -lehden arvostelussa arvosanaksi 79/100.

## Lähteet

## Aiheesta muualla
* 
*
Tom Clancy’s The Division 2

**Tom Clancy’s The Division 2** on Massive Entertainmentin kehittämä ja Ubisoftin julkaisema kolmannen persoonan ammuntapeli, joka julkaistiin 15. maaliskuuta 2019 PlayStation 4:lle, Windowsille ja Xbox Onelle. Massive Entertainmentin lisäksi kehitystyöhön osallistuu muita Ubisoftin studioita.

Peli on seuraaja pelille *[[Tom Clancy’s The Division]]* ja sijoittuu Washingtoniin.

## Vastaanotto
Peli on saanut IGN:n arvostelussa arvosanaksi 8.5/10.

## Lähteet

## Aiheesta muualla
* 
*
Tom Clancy’s Rainbow Six (videopeli)

**Tom Clancy's Rainbow Six** on Red Storm Entertainmentin kehittämä ja julkaisema taktinen ammuntapeli, joka on julkaistu vuonna  Windowsille ja seuraavana vuonna Macintoshille, Nintendo 64:lle ja PlayStationille. Pelistä on tehty käännökset myös Sega Dreamcastille ja GameBoy Colorille.

Peli on kehitetty samaan aikaan Tom Clancyn kirjan kanssa ().

## Lisäsisältö
Peliin on julkaistu laajennusosa *Rainbow Six: Eagle Watch*.

## Vastaanotto
Peli on saanut IGN:n arvostelussa arvosanaksi 9.4/10.

## Ääninäyttelijät

## Lähteet

## Aiheesta muualla
* 
* 
* 
* IGDB.com sivustolla 
*
Träskholm

**Träskholm** on saari Espoon Suvisaaristossa noin kilometrin Suvisaariston pääsaarista itään ja puolitoista kilometriä Miessaaresta lounaaseen.

Träskholmin pinta-ala on 1,8 hehtaaria ja sen rannat ovat kiviset. Saaren etelä–pohjoissuuntainen pituus on noin 190 metriä. Träskholm on huvilakäytössä. Välittömästi saaren lounaispuolella sijaitsee kallioluoto, jonka nimi on Träskholmsgrundet.

Lehtisaaret sijaitsevat puolisentoista kilometriä Träskholmista etelään, osapuilleen asteiden 150° ja 190° välissä, ja siten peittävät näkymän Suomenlahden ulapalle.

Suvisaaristossa on myös toinen Träskholm-niminen saari. Se sijaitsee Stora Herrön ja Kaparenin välissä noin kuusi kilometriä Träskholmista lounaaseen. Eteläisempi Träskholm tunnetaan myös nimellä Herrön Träskholm.

## Lähteet

## Aiheesta muualla
*Tiedostopalvelu.maanmittauslaitos.fi
*Paikannimet : Träskholm 
*Träskholm, Uusimaa, Finland — Sunrise, Sunset and Daylength
*Ilmatieteenlaitos: Träskholm
Aleksi Barrière

**Aleksi Barrière** (s. 1989 Pariisi) on ranskalais-suomalainen ohjaaja-dramaturgi, kirjailija ja La Chambre aux échos -musiikkiteatteriryhmän perustajajäsen.

## Elämä ja ura

Aleksi Barrière on opiskellut filosofiaa Sorbonnen yliopistossa Pariisissa ja ohjausta Prahan Esittävien taiteiden akatemiassa. Hän on työskennellyt dramaturgina ja lavastajana sekä ohjaaja Peter Sellarsin assistenttina.

Vuonna 2010 Barrière perusti yhdessä kapellimestari Clément Mao-Takacsin kanssa La Chambre aux échos -musiikkiteatteriryhmän, jonka toiminnan painopisteenä on musiikkiteatterin uusien muotojen kehittäminen ja eri taiteenlajien välisen dialogin lisääminen. Ryhmä on esiintynyt useissa Euroopan maissa sekä Yhdysvalloissa. Ryhmän vuonna 2017 Pariisissa kantaesitetty musiikkiteatteriproduktio *Violences* nähtiin Suomen Kansallisoopperassa helmikuussa 2019, ja sen kerrottiin olevan "nykyaikaista, nopeatempoista musiikkiteatteria, jossa tekstifragmenteista syntyy monitahoinen tarina". Samassa talossa ryhmä esitti myöhemmin Barrièren ohjaamat ja kirjoittamat esitykset *Between* syksyllä 2022 ja *Earthrise* syksyllä 2024. Musiikkitalossa La Chambre aux échos'lta nähtiin kiitetty produktio Kaija Saariahon oratoriosta *La Passion de Simone* joulukuussa 2022.

Barrière toimii säännöllisesti ohjaajana tai libretistinä eri säveltäjien, mm. Juha T. Koskisen, Djuro Zivkovicin ja Outi Tarkiaisen kanssa. Vuonna 2018 Barrière kehitti ja ohjasi Hampurin Oopperaan säveltäjätrio Alexander Chernyshkovin, Andreas Eduardo Frankin ja Anastasija Kadisan monikielisen oopperan *Das Floss*. Barrièren ohjaama, säveltäjä Diana Syrsen kanssa tehty monikielinen monodraamateos *Connected Identities* kantaesitettiin Pariisin Musée du quai Branly’ssa huhtikuussa 2021. Suomessa hän on ohjannut esityksiä Urkuyö ja Aaria -festivaalille (Brittenin *[[Kuovijoki]]* 2023, Händelin *[[Messias-oratorio|Messias]]* ja *Kuningas on kuollut!* -kokonaisuus 2024) sekä Turun musiikkijuhlille (Barrièren käsikirjoittama barokkikokonaisuus *Songs of Judith* 2024).

Vuosien 2013–2021 aikana Barrière on työskennellyt yhdessä Kaija Saariahon ja Sofi Oksasen kanssa *[[Innocence]]-*oopperan dramaturgina ja kääntäjänä. Ooppera on sävelletty yhdeksänkieliseen librettoon, jonka monikielinen Barrière laati Oksasen suomenkielisen tekstin pohjalta. Innocence sai kantaesityksensä Aix-en-Provencessa heinäkuussa 2021. Syksyllä 2021 Venetsiassa kantaesitettiin Barrièren ja Saariahon yhteinen kuoroteos *Reconnaissance* johon Barrière kirjoitti jälleen monikielisen libretton**; teos sai Suomen kantaesityksensä Helsingin juhlaviikoilla 2022.

Barrière kirjoittaa säännöllisesti Pariisin oopperan julkaisuun Octave Magazine, ja kolumneja Rondo-lehteen. Hän on luennoinut muun muassa Chicagon yliopistossa.

Kääntäjänä hän on julkaissut mm. ranskannokset Eeva-Liisa Mannerin viimeisistä runokokoelmista *Paetkaa purret kevein purjein* ja *Kuolleet vedet.*

Barrièren vanhemmat ovat säveltäjä Kaija Saariaho ja tietokonemuusikko­ Jean-Baptiste Barrière.

## Viitteet

## Aiheesta muualla
* Aleksi Barrière
* La Chambre aux échos
Savalou

**Savalou** (tai Savallou) on kaupunki  Beninissä ja samannimisen piirikunnan pääkaupunki, joka sijaitsee maan eteläosassa Collinesin departementissa. 

## Sijainti

Savaloun piirikunta rajautuu Dassa-Zoumèn ja Glazouén piirikuntiin idässä, Djidjaan etelässä, Bantèen pohjoisessa ja Togon tasavaltaan lännessä. Sen pinta-ala on 2 674 neliökilometriä. Se on jaettu neljääntoista arrondissementtiin, joista neljä on kaupunkimaisia: Aga, Agbado, Attakè ja Ouessè. 

Savaloun piirikunta on kaupungistuneiden ja maaseutualueiden rajalla. Maissi ja cashew ovat viljelykasveja, joita käytetään, koska ekvatoriaalinen ilmasto on suhteellisen leuto. 

## Väestö
Vuoden 2013 väestönlaskennassa piirikunnassa oli 144 549 asukasta. 

Suurin etninen ryhmä on mahit, jotka ovat sukua foneille, ja ifét, jotka ovat sukua joruboille. Tämän ja muun arrodissementin väestön välillä on jännitettä, koska kaupungissa on paljon maheja ja foneja. Tämän lievän vihamielisyyden juuret ovat orjakaupan ajassa, kun Abomeyn fonit hyökkäsivät Collinesin alueelle myydäkseen siepattuja eurooppalaisille.

## Historia
Alueen peräkkäin hallinneet kuninkaat ovat peräisin Gbaguideista, joka tarkoittaa kirjaimellisesti "mahtavaa johtajaa". Tämä nimi annettiin kruunauksen aikana ensimmäiselle kuninkaalle vuonna 1557, kun hän kesytti puhvelin, eläimen, joka symboloi raakaa julmuutta.

Kaupungin portilla, kuninkaan puiston keskellä on suuri terrakottapatsas. Kuningassuku liittyi Abomeyn kuninkaihin. Dynastia on edelleen olemassa: nykyinen kuningas on Gbaguidi Gandjègni Awoyo XIV. 

## Maantiede
Kaupunkia ympäröi useita kukkuloita ja Savaloun vuoristoketju, Kpataba-Savaloun kaksoiskukkulat, Logozohèn Sègui-vuori, sekä Monkpa, vuoristoketju "Alokpasso" (eräs piirikunnan kunnista, joka ei ole kaukana Logozohèsta) on noin kaksi kilometriä pitkä, osa Donmononson mäkeä johtaa Agbassan, Atalalikwen sekä Wallason ja Logboson kukkuloille (jossa on runsaasti punaisia apinoita) samasta alueesta kaakkoon. 

### Muistomerkit
* Zounkonkanmen kylässä sijaitsee kuningas Ahoussou Sohan mausoleumi 
* Savaloun kuningaskunnan kuninkaallinen palatsi. 

### Museot
* Fàn metsästysmuseo 
* Savaloun historian museo 

## Lähteet
Herrön Träskholm

**Herrön Träskholm** (myös **Träskholm**) on saari Espoon Suvisaaristossa. Se sijaitsee Stora Herrön ja Kaparenin välisellä merialueella noin 150 metriä Stora Herröstä itään.

Träskholmin pinta-ala on 1,4 hehtaaria ja sen rannat ovat kallioiset. Saaren lounais–koillissuuntainen pituus on noin 230 metriä ja rantaviivan pituus noin 460 metriä. Träskholmissa on muutama rakennus. Saaren lounaispuolella sijaitsee Skötgrundenin kallioluoto ja itäpuolella pieni Kobbskiftetin kallioluoto.

Träskholmin lähellä sijaitsee kari nimeltään Träskholmsgrundet. Ei ole kuitenkaan selvää, viittaako nimi Träskholmin kaakkoispuoliseen luotoon vai sen koillispuoliseen kariin.

Suvisaaristossa on myös toinen Träskholm-niminen saari. Se sijaitsee Suvisaariston pääsaarten tuntumassa noin kuusi kilometriä Herrön Träskholmista koilliseen.

## Lähteet

## Aiheesta muualla
*Tiedostopalvelu.maanmittauslaitos.fi
*Träskholm, Uusimaa, Finland — Sunrise, Sunset and Daylength
Emma-patsas

**Emma-patsas** on Suomessa musiikkialan menestyjille Emma-gaalassa jaettava pronssista valettu letti- ja sarvipäinen pienoispatsas. Lähes 4 kilogrammaa painava patsas on ontto paitsi massan pienentämiseksi, myös valmistusteknisistä syistä. Jos se ei olisi ontto, se olisi liian raskas käsitellä palkintojenjakotilaisuudessa.

Emma-palkinnon innoittajana on ollut Ture Aran laulama iskelmä Emma, joka on peräisin vuodelta 1929. Emma-palkintoa on jaettu vuodesta 1984 lähtien, mutta nykyisenmallista Tapio Rantasen suunnittelemaa patsasta vuodesta 1985.

Pienoispatsaita on vuodesta 2013 lähtien valmistanut Tampereella sijaitseva valimoalan valtakunnallinen koulutus-, tutkimus- ja tuotekehitysyksikkö Valimoinstituutti. Aiemmin näitä jykeviä naishahmoja valmisti vantaalainen Sievätyyli Oy.

Emma-patsaan valmistus alkaa mallin mukaan tehdyn muotin valmistamisella. Onttouden mahdollistaa sisäosa eli keerna. Palkintopatsaan malli on hellittävä eli se saadaan muotista pois muottia rikkomatta. Pronssiharkko kuumennetaan 1&nbsp;250-asteiseksi ja sula massa kaadetaan muottiin, jossa valmistuu kolme pienoispatsasta kerralla. Valmistuksessa käytetyssä pronssiseoksessa on 90 prosenttia kuparia ja 10 prosenttia tinaa. Litra massaa painaa vajaa yhdeksän kiloa ja yhdessä pienoispatsaassa on metallia noin kolme desilitraa. Vaikka pronssi on arvostettu materiaali, sen kilohinta on vain noin kymmenen euroa vuonna 2019.

Muotista otettu valukappale on pinnaltaan rosoinen ja se täytyy hioa, jotta siitä saadaan kiiltävä. Hiottu Emma upotetaan vielä kaliumsulfidiseokseen, jossa se saa patinoinnin ja elottomaan pintaan tulee syvyyttä. Vuonna 2019 Emmoja tilattiin 35 kappaletta, mutta niitä valmistettiin muutama enemmän,  jotta valuvikaiset patsaat voidaan korvata moitteettomalla kappaleella. Pienoispatsaista pyritään tekemään mahdollisimman tasalaatuisia ja keskenään samankaltaisia. Niissä ei saa näkyä työstön jälkiä, eikä hiomakoneen jättämiä karkeita kohtia. Valmiiden patsaiden tulee myös olla samansävyisiä keskenään.

Valmiit pienoispatsaat toimitetaan yli sata kiloa painavana pakettina Musiikkituottajat – IFPI Finland ry:n toimistoon Helsinkiin. Jotta palkinnonsaajien nimet pysyisivät salassa, saajien nimilaatat liimataan patsaisiin vasta viime hetkellä.

## Lähteet
Jeffrey Gundlach

**Jeffrey Gundlach** (s. 30. lokakuuta 1959) on yhdysvaltalainen sijoittaja ja yritysjohtaja, joka on perustanut DoubleLine Capitalin.

## Näkemyksiä
Alkuvuodesta 2019 Gundlach on pitänyt yritysluottoja Yhdysvaltojen talouden heikoimpana kohtana. Yhdysvalloissa on laskettu liikkeelle yritysten roskalainoja, joista kaikissa ei ole kovenantteja. Gundlach mainitsee että yritysten roskalainoja on enemmän kuin vuoden 2008 finanssikriisiin mentäessä. Gundlach myös mainitsee, että Yhdysvallat ottaa valtionvelkaa nopeampaa tahtia kuin sen talous kasvaa. Valtionvelan kasvutahti on 6 prosenttia bruttokansantuotteesta, mutta talouskasvu on tätä matalampi prosentti. Gundlachin mielestä presidentti Donald Trumpin väittämä vahvasta taloudesta on virheellinen, sillä Gundlachin mukaan velkoja lyhennettäisiin jos talous olisi vahva. Gundlachin mielestä yritysluotoista jopa 45 prosenttia on luokiteltavissa roskalainoiksi, jos arviossa painotetaan yritysten gearingia (vipua). Gundlach on myös huolissaan siitä minkä ongelman aiheuttaa mahdollisessa taantumassa repeävä valtion velkaantumistahti, hän mainitsee että normaalissa taantumassa se kasvaisi neljällä prosenttiyksiköllä eli 6 prosentista 10 prosenttiin.

## Hyväntekeväisyys
Gundlach on lahjoittanut 42,5 miljoonaa Yhdysvaltain dollaria Buffalossa, New Yorkissa sijaitsevalle taidemuseolle.

## Lähteet
Ratsujääkäri

**Ratsujääkäri** oli alkuaan ratsuväen sotamies, joka koulutettiin tiedustelu- ja lähettitehtävien suorittamiseen. Alun perin ratsujääkäriosastojen sotilaita käytettiin ratsulähetteinä eri komentajien määräämissä tehtävissä, mutta myöhemmin perustettujen ratsujääkärirykmenttien miesten tehtävät eivät eronneet muun ratsuväen tehtävistä.

Ensimmäiset ratsujääkäriosastot perustettiin 1740-luvulla Ranskan armeijaan () ja sittemmin niitä perustettiin muihinkin maihin. Preussissa ratsujääkäreitä () palveli 1897–1918. Suomessa Jääkäripataljoona 27:ään perustettiin ratsujääkärijoukkue syksyllä 1917 ja joulun tienoilla samana vuonna miesten viralliseksi nimitykseksi tuli ratsujääkäri. Suomen sisällissodan aikana 22. maaliskuuta 1918 perustettiin Karjalan ratsujääkärirykmentti, joka lakkautettiin armeijaa järjestettäessä 1920. Vuonna 1957 perustetun Hämeen Ratsujääkäripataljoonan sotamiehiä nimitettiin myös ratsujääkäreiksi.

## Lähteet
Kypsytetty juusto

**Kypsytetty juusto** eli **kellaroitu juusto** on juustotyyppi, jota on varastoitu kellarissa säädellyissä kosteus- ja lämpötilaoloissa kypsymässä. Kellaroinnin eli kypsymisen aikana juusto saa tyypille ominaisen koostumuksen, maun ja värin, kun sitä käännellään, sen pintaa käsitellään tai pyyhitään ja siihen mahdollisesti tehdään koloja. Kypsytetty juusto voi olla kova, puolikova tai pehmeä ja siitä voidaan tehdä sulatejuustoa. Kypsytettyjen juustojen vastakohta on kypsyttämätön juusto eli tuorejuusto.

## Lähteet
Merituulentie

**Merituulentie** () on itä–länsisuuntainen liikenneväylä eteläisessä Espoossa. Se johtaa Tapiolasta Tapiolantien risteyksessä olevasta liikenneympyrästä Kehä II:n varressa Niittykummun ja Olarin välissä olevaan eritasoliittymään. Tämän liittymän länsipuolella Merituulentien jatkeena on Kuitinmäentie, joka ulottuu Suomenojalle, Finnoontielle, sekä edelleen sen länsipuolella Martinsillantie, joka päättyy Espoonlahden Nöykkiönkadulle.

Merituulentien itäisin osa Tapiolantien liikenneympyrästä Pohjantielle on ollut 2010-luvun lopulla suljettuna alueella käynnissä olevien rakennustöiden vuoksi. Tapiolantien ja Pohjantien välinen osuus toteutetaan katuna, jonka yhteyteen rakennetaan Merituulentien linja-autoterminaali. Myös kauppakeskus Ainoa sijaitsee kadun varrella. Ainoan kautta on kulku Tapiolan metroasemalle.

## Merituulentie–Kuitinmäentie–Martinsillantie
Merituulentie, Kuitinmäentie ja Martinsillantie muodostavat Länsiväylän pohjoisen rinnakkaistien. Merituulentie ja Kuitinmäentie ovat suurelta osin kaksiajorataisia ja niiden kaistaluku on 2–6. Martinsillantie on yksiajoratainen ja kaksikaistainen.

Merituulentien pituus on noin 2,7 kilometriä, koko rinnakkaisväylän pituus Tapiolan liikenneympyrästä Espoonlahden Nöykkiönkadulle on noin 8,2 kilometriä.

Merituulentien, Kuitinmäentien ja Martinsillantien varrella sijaitsee useita tilaavievän kaupan myymälöitä, eritoten autoliikkeitä. Myös useat kauppakeskukset, kuten Niitty, Merituuli ja Liila, sijaitsevat reitin varrella.

Merituulentieltä on yhteys Helsingin metroon Niittykummun metroasemalta. Finnoon liikenneympyrässä tielinja risteää Finnoontien kanssa, liikenneympyrän alemmalla tasolla on myös jalankulun ja pyöräilyn solmukohta.

## Lähteet
Kenttäeversti

**Kenttäeversti** on useassa maassa käytössä ollut armeijan ylipäällikön nimitys. Ruotsissa ja Suomessa sitä käytettiin 1500- ja 1600-luvuilla. Alkuaan kenttäeversti tarkoitti sotavoiman käskynhaltijaa. Sittemmin kenttäeverstistä ja sotaeverstistä on kehittynyt nykyinen monessa maassa käytössä oleva everstin sotilasarvo.

## Lähteet
Intelligenssilehti

**Intelligenssilehti** oli 1600-luvulta 1800-luvulle yleinen eurooppalainen sanomalehtityyppi, joka alun perin sisälsi vain ilmoituksia. Tällaisia lehtiä julkaisivat erityiset ilmoitus- ja osoitetoimistot eli intelligenssikonttorit. Intelligenssilehdillä oli merkittävä asema talouselämän ja lehdistön kehityksessä, mutta vähitellen ilmoittelu siirtyi uutislehtiin ja tämän tyyppiset lehdet lakkasivat ilmestymästä.

Ensimmäinen intelligenssilehti oli Pariisissa 1633 lääkäri Théophraste Renaudot’n perustama Feuilles du bureau d’adresse. Englannissa ensimmäisen lehden The Intelligencer perusti 1663 Roger d’Estrange. Saksassa intelligenssilehtiä alkoi ilmestyä 1720-luvulla ja ne alkoivat julkaista myös tietokirjoituksia. Saksassa valtiovalta yritti monopolisoida ilmoitusmarkkinoita kieltämällä ilmoitusten vastaanottamisen uutislehtiin, mutta hanke epäonnistui.

## Katso myös
*Ilmoitustoimisto

## Lähteet
Ilmoitustoimisto

**Ilmoitustoimisto** oli yritys, joka välitti ilmoituksia sanoma- ja aikakauslehtiin. Alkuaan ne välittivät ilmoituksia suoraan myyjän ja ostajan välillä. Niiden toimintaan kuului myös auttaa toimijoita valitsemaan sopiva ilmoitusväline, neuvojen antaminen sekä laatia suunnitelmia ja kustannusarvioita.

Ensimmäinen ilmoitustoimisto oli  Théophraste Renaudot’n 1630 Pariisissa perustama Bureau d’adresse et de rencontre. Lontooseen perustettiin 1637 Office of Intelligence. Rudolf Mosse (1843–1920) perusti 1867 Berliiniin ilmoitustoimiston, jolla myöhemmin oli haaraosastoja sekä Saksassa että muissa maissa ja josta kehittyi yksi toimialan suurimmista yrityksistä.Tunnetuimpia ilmoitustoimistoja 1930-luvulla olivat lontoolaiset Dorland agency, G. Street & co., Mitchell & co. ja T. B. Browne & co. sekä pariisilaiset Agence Havas ja Société européenne de publicité.

Suomen tunnetuin ilmoitustoimisto oli Helsingissä 1913 perustettu Sanomalehtien Ilmoitustoimisto O/Y. Sen omistajaksi tuli myöhemmin Cision.

## Katso myös
*Intelligenssilehti

## Lähteet
King Company

**King Company** on suomalainen melodista hard rockia soittava yhtye, joka on perustettu Helsingissä vuonna 2014. Se toimi aluksi nimellä No Man's Land, mutta nimi vaihdettiin ennen ensimmäisen albumin julkaisua, koska oli olemassa muitakin saman nimisiä yhtyeitä.

King Company on julkaissut kaksi albumia: *One for the road* (2016) ja *Queen of hearts* (2018). Yhtye levyttää tällä hetkellä italialaiselle Frontiers Recordsille.

Alkuperäinen laulaja Pasi Rantanen erosi yhtyeestä vuonna 2017 äänihuuliongelmien vuoksi, ja hänen tilalleen valittiin italialainen Leonard F. Guillan, joka laulaa toisella albumilla. Vuonna 2018 Guillanin tilalle tuli rovaniemeläinen Ilkka Keskitalo.

Vuonna 2017 King Company valittiin japanilaisen *Burrn*-lehden äänestyksen ”vuoden tulokas” listalla sijalle 7. Yhtyeen toinen levy *Queen of hearts* nousi ilmestymisviikollaan Suomen virallisella listalla sijalle 7.

## Lähteet
Samuel Little

**Samuel Little** (tunnetaan myös nimellä **Samuel McDowell**, 7. kesäkuuta 1940 Reynolds, Georgia – 30. joulukuuta 2020) oli yhdysvaltalainen sarjamurhaaja. 

Hänet tuomittiin kolmesta 1980-luvulla tehdystä murhasta kolmeen elinkautiseen vankeuteen 2014. Keväällä 2018 Little tunnusti surmanneensa edellä mainittujen lisäksi 90 ihmistä vuosien 1970–2005 aikana.

Vuonna 2014 Little sai vankeustuomion kolmesta murhasta sen jälkeen, kun hänet oli yhdistetty DNA-näytteiden avulla kolmen naisen selvittämättömiksi jääneisiin kuolemiin, jotka olivat tapahtuneet vuosina 1987 ja 1989 Los Angelesin piirikunnassa. Jo ennen murhista annettua tuomiota Little oli kerännyt nimiinsä mittavan rikosrekisterin, jossa on tuomioita muun muassa aseellisesta ryöstöstä ja raiskauksesta.

Kun Littlen taustoja tutkittiin perusteellisesti osana Yhdysvaltain liittovaltion poliisin ohjelmaa, jossa toistuvasti väkivalta- ja seksuaalirikoksiin syyllistyneiden tietoja vertaillaan selvittämättömiin rikoksiin yhteistyössä paikallisten poliisiviranomaisten kanssa, tutkijat törmäsivät texasilaisessa Odessan kaupungissa tapahtuneeseen rikokseen, jonka he päättelivät liittyvän Littleen. Hänen todettiinkin liikkuneen alueella kyseisen rikoksen tapahtuma-aikaan. Niinpä tutkijat ehdottivat Littlelle sopimusta, jonka mukaan hän saisi vaihtaa vankilaa, jos antaisi tietoja tekemistään rikoksista. Little suostui, ja kertoi keväällä 2018 antamassaan haastattelussa, kuinka monta ihmistä oli tappanut missäkin paikassa. Haastattelun aikana Little tunnusti vielä 90 surmaa, joista FBI on todentanut 34. FBI pyysi vuonna 2019 uhrien tunnistusapua julkaisemalla kaikkien selvittämättömien murhien uhrien kuvat piirroksina internetissä.

Kiertolaiselämää viettänyt Little tappoi usein seksityöläisiä ja päihderiippuvaisia. Hän oli entinen kilpanyrkkeilijä, ja hänen tyylinään oli tyrmätä uhrinsa ensin iskuilla ja sitten kuristaa heidät. Surmien tekotavan takia Littlen uhrien ruumiisiin ei jäänyt puukotukseen eikä luodin osumaan viittaavia merkkejä. Niinpä monien Littlen tappamien ihmisten tulkittiin alun perin kuolleen luonnollisista syistä, huumeiden yliannostukseen tai tapaturmaisesti eikä henkirikoksen seurauksena. Huomattavan osan Littlen tekemistä murhista arvellaan tapahtuneen 1970- ja 1980-luvuilla ennen DNA-teknologian yleistymistä rikostutkinnassa.

FBI:n mukaan Little saattaa olla yksi Yhdysvaltain historian tuhoisimmista sarjamurhaajista.

## Lähteet

## Aiheesta muualla
*
Kirkkokaari

**Kirkkokaari** (muinaisruotsi *kirkiu balker*, ) oli Ruotsin muinaisten maakuntalakien osasto, joka sisälsi säädökset kirkon oikeuksista ja velvollisuuksista talonpoikaisyhteiskunnassa. Tämä kirkko-oikeudellinen osasto perustui paljolti kanoniseen oikeuteen, joka oli käytössä kirkollisissa tuomioistuimissa. Kirkkokaari oli mukana kaikissa muissa Ruotsin maakuntalaeissa paitsi Gotlannin laissa. Keskeisessä asemassa olivat Länsi-Götanmaan ja Uplannin lain kirkkokaaret.

Koko  Ruotsia koskeva kirkkokaari aiottiin sisällyttää Maunu Eerikinpojan maanlakiin, mutta aie raukesi kirkon vastustukseen. Uplannin lain kirkkokaari syrjäytti vähitellen muut versiot ja se oli käyttökelpoisilta osiltaan käytössä myös uskonpuhdistuksen jälkeen. Uskonpuhdistus muutti kirkollisia oloja ja tarvittiin uusia säädöksiä, joista keskeisimmät olivat vuoden 1571 kirkkojärjestys ja vuoden 1686 kirkkolaki, mutta ne eivät syrjäyttäneet kirkkokaarta kokonaan. Vasta vuoden 1734 laki, joka sisälsi avioliittoa, perintöä ja muitakin kirkkokaariin sisältyneitä säännöksiä, syrjäytti vanhat oikeusnormit ja samalla kirkkokaari menetti merkityksensä oikeuslähteenä.

## Lähteet
Kenraalikapteeni

**Kenraalikapteeni** on eri maissa käytettävä huomattavan korkea sotilasarvo ja virkanimitys. Alkuaan se oli Venetsian tasavallassa sotavoimien ylipäällikön virkanimitys. Myöhemmin sitä käytettiin Yhdistyneiden Alankomaiden armeijan ylipäällikön nimityksenä ja Ranskassa 1600-luvulla sotilaiden arvoasteena, joka sijoittui marsalkan ja kenraaliluutnantin väliin. Espanjassa kenraalikapteeni () tarkoittaa sotilasläänin komentajaa.

## Lähteet
Astia (albumi)

**Astia** on Johannes Faustuksen kolmas studioalbumi, joka julkaistiin 2. marraskuuta 2018 levymerkillä Zum Teufel!.

## Kappaleet
#
#
#
#
#
#
#
#
#
#

## Arvostelut
* Desibeli.net: 

## Lähteet

## Aiheesta muualla
* Ilkan valinta: Syvemmälle progeen . Aamuset 16.10.2018.
* Levyarvio: Johannes Faustuksen Astiassa on niin Narttua, Viikatetta kuin kärpässientäkin . Turun Sanomat 13.10.2018.
* Outoa, viihdyttävää ja massasta poikkeavaa – arviossa Johannes Faustuksen taiderock-teos ”Astia”. Kaaoszine 15.3.2019.
Heaven (D-Mollin kappale)

**Heaven** on montenegrolaisen yhtyeen D-Mollin esittämä kappale, jolla se edusti Montenegroa vuoden 2019 Eurovision laulukilpailussa.

Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja karsiutui finaalista.

## Lähteet
Piikkirotta

**Piikkirotta** (*Rattus praetor*) on rottaeläinten (Muridae) heimoon kuuluva jyrsijälaji. Brittiläinen eläintieteilijä Oldfield Thomas kuvasi lajin ensimmäisenä vuonna 1888.

## Levinneisyys
Lajia tavataan Salomonsaarilla, Indonesiassa ja Papua-Uusi-Guineassa. Piikkirotan uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet

## Aiheesta muualla

* Nisäkästoimikunta
Masaya (kaupunki)

**Masaya** on kaupunki Nicaraguassa samannimisessä departementissa. Kaupungissa oli 127&nbsp;903 asukasta vuoden 2017 arvioissa.

## Ilmasto
Masayassa on Köppenin ilmastoluokituksen mukaan savanni-ilmasto. Vuoden keskilämpötila on noin 26&nbsp;°C ja keskimääräinen sademäärä 1&nbsp;480 millimetriä. Huhtikuu on lämpimin kuukausi. Silloin vuorokauden keskilämpötila on noin 28&nbsp;°C. Viilein kuukausi on joulukuu, jolloin keskilämpötila on noin 25&nbsp;°C. Sateisin kuukausi on lokakuu, jolloin sataa keskimäärin noin 340 millimetriä. Maaliskuu puolestaan on kuivin kuukausi. Silloin keskimääräinen sadanta on 3 millimetriä.

## Lähteet

## Aiheesta muualla
Kate Miller-Heidke

**Kate Miller-Heidke** (s. 16. marraskuuta 1981 Brisbane, Queensland, Australia), on australialainen laulaja, lauluntekijä ja näyttelijä. Hän edusti Australiaa kappaleella "Zero Gravity" vuoden 2019 Eurovision laulukilpailussa Tel Avivissa.

Aikaisin vuonna 2019 ilmoitettiin, että Miller-Heidke olisi yksi kymmenestä kilpailijasta, jotka kilpailevat Australian ensimmäisissä euroviisukarsinoissa nimeltä *Eurovision: Australia Decides*. Hänen kilpailukappaleensa on nimeltään "Zero Gravity". 9. helmikuuta 2019 pidetyssä finaalissa Miller-Heidke keräsi 135 pistettä ja voitti kilpailun.

## Lähteet

## Aiheesta muualla
Holzer

**Holzer** on muun muassa seuraavien henkilöiden sukunimi:

* Baby Jane Holzer (s. 1940), yhdysvaltalainen malli
* Friedl Holzer-Kjellberg (1905–1993), itävaltalais-suomalainen keraamikko
* Hans Holzer (1920–2009), yhdysvaltalainen kauhukirjailija, tutkija ja käsikirjoittaja
* Jenny Holzer (s. 1950), yhdysvaltalainen video- ja käsitetaiteilija
* Korbinian Holzer (s. 1988), saksalainen jääkiekkoilija
AIK Bandy

**AIK Bandy** on vuonna 1905 toimintansa aloittanut AIK:n jääpallojaosto, nyttemmin oma jääpalloseura Ruotsin Tukholmasta. Seura on voittanut kolme Ruotsin mestaruutta, viimeisimmän vuonna 1931.

## Historia
### 1910-luvun suurseura
AIK tuli mukaan ruotsalaiseen jääpalloiluun 1909, jolloin se voitti välittömästi Ruotsin mestaruuden ja samassa yhteydessä pelatun Pohjoismaisen mestaruuden. Seuraavan kerran AIK menestyi cup-muotoisena pelatussa sarjassa 1913, jolloin tuli Ruotsin mestaruusfinaalissa tappio, mutta voitto Pohjoismaiden mestaruuskisassa. Seuraavana vuonna 1914 AIK otti sekä Ruotsin että Pohjoismaisen mestaruuden. AIK oli loppuottelussa Ruotsin mestaruudesta vielä kaksi kertaa eli keväällä 1915 ja 1917, mutta koki molemmilla kerroilla tappion IFK Uppsalalle.

### Menestyksen hiipuminen
AIK ei menestynyt enää 1920-luvulla Ruotsin cup-muotoisissa jääpallomestaruuskisoissa. Jääpallomestaruudesta pelattiin Ruotsissa ensimmäisen sarjamuotoisena kaudella 1931, ja siinä AIK voitti välittömästi mestaruuden kukistettuaan loppuottelussa toisen lohkon ykkösen eli Karlstadin IF Götan. Sen jälkeen AIK oli vielä 1930-luvun alkupuoliskolla Ruotsin jääpallon kärkijoukkueita pääsemättä kuitenkaan enää loppuotteluun. AIK:n menestys heikkeni 1930-luvun lopulla niin, että keväällä 1940 seura putosi Ruotsin 2-lohkoisesta pääsarjasta. Seuraavan kerran AIK nousi Ruotsin jääpallon 2-lohkoiseen pääsarjaan kaudelle 1950 ja pysyi pääsarjassa aina kevääseen 1960 asti. AIK kävi vielä kauden 1964-1965 pääsarjassa pudoten siitä kuitenkin yhden kauden jälkeen. Seuran menestys heikkeni 1970-luvulla, ja niinpä kevään 1986 jälkeen monilajinen AIK-seura luopui jääpallosta miesten osalta. Naisten jääpallosta tuli AIK:lle menestyslaji AIK-naisten voittaessa useita Ruotsin mestaruuksia 1980-luvulta lähtien.

### Jääpallon uudelleennousu seurassa
Syksyllä 2004 eli lähes 20 vuoden jälkeen AIK aloitti miesten jääpallotoiminnan uudelleen. Kaudelle 2008 AIK siirtyi pelaamaan Sollentunasta Solnaan Bergshamra IP:lle. Seura pelasi tällöin kolmanneksi korkeimmalla sarjatasolla, mutta syksyn 2017 panostuksilla seura nousi toiseksi korkeimmalle sarjatasolle eli Allsvenskaniin kauden 2018 jälkeen. Uusia nimipelaajia olivat mm. suomalaiset Pekka Rintala ja Rolf Larsson sekä venäläinen Rinat Šamsutov. Seuraavasta kaudesta 2019 tuli jälleen menestys, kun AIK nousi karsintojen kautta Elitserieniin. Syksyllä 2019 seuraan siirtyi suomalaisista pelaajista kokenut Ilari Moisala ja Kalle Lempinen. Kokemusta edustivat joukkueessa uusina pelaajina myös maailmanmestarit Pavel Rjazantsev, Patrik Nilsson ja Johan Willes. Valmennuspuolelle tuli myös kokeneita entisiä ruotsalaispelaajia eli Andreas Bergwall ja Magnus Muhrén.

## Saavutukset
**Saavutuksia Ruotsin pääsarjassa**

***3 Ruotsin mestaruutta:** 1909, 1914 ja 1931
***4 hopeaa:** 1913, 1915, 1917, 2021
**Kansainvälisiä saavutuksia:**
*Pohjoismaiden mestaruus: 1909, 1913 ja 1914

## Lähteet

## Aiheesta muualla
* Virallinen sivu 
*SvenskaFans
Jinotega

**Jinotega** on kaupunki Nicaraguassa samannimisessä departementissa. Kaupungissa oli 53&nbsp;265 asukasta vuoden 2017 arvioissa.

## Ilmasto
Jinotegassa on Köppenin ilmastoluokituksen mukaan savanni-ilmasto. Vuoden keskilämpötila on noin 20&nbsp;°C ja keskimääräinen sademäärä 1&nbsp;410 millimetriä. Toukokuu on lämpimin kuukausi. Silloin vuorokauden keskilämpötila on noin 22&nbsp;°C. Viilein kuukausi on tammikuu, jolloin keskilämpötila on noin 19&nbsp;°C. Sateisin kuukausi on syyskuu, jolloin sataa keskimäärin noin 230 millimetriä. Maaliskuu puolestaan on kuivin kuukausi. Silloin keskimääräinen sadanta on 16 millimetriä.

## Lähteet
Länsi-Armenia

**Länsi-Armenia** (länsiarmeniaksi: Արեւմտեան Հայաստան) on nimi, jota käytetään Turkin itäisissä osista koostuvasta historiallisesta armenialaisten kotimaasta.

Alueella asuvia armenialaisia tapettiin ja pakkosiirrettiin armenialaisten kansanmurhan aikana.

Armenialaiset irredentistit pitävät aluetta osana Suur-Armeniaa.
James Clarke

**James Michael ”Jim” Clarke** (6. lokakuuta 1874 Bohola, Irlanti – 29. joulukuuta 1929 Liverpool) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.

Clarken serkku on yleisurheilija Martin Sheridan.

## Lähteet
Mohamed Mouftakir

**Mohamed Mouftakir** (s. 1965, Casablanca, Marokko) on tunnustusta saanut marokkolainen elokuvaohjaaja, käsikirjoittaja ja tuottaja. Hän on viulisti Houcine Mouftakirin poika. 

Mohamed Mouftakir opiskeli ensin englanninkielistä kirjallisuutta. Kiinnostuttuaan elokuvasta hän työskenteli apulaisohjaajana usean marokkolaisen ja kansainvälisen ohjaajan kanssa.  

Mouftakir on tehnyt useita lyhytelokuvia. Näistä *La Danse du Foetus* (2005) ja *Fin du Mois* (2007) voittivat Tangerin kansallisen elokuvajuhlan tuomariston palkinnon. Mouftakirin ohjaama ensimmäinen pitkä elokuva *[[Pegasus (vuoden 2010 elokuva)|Pegasus]]* (2010) voitti Afrikan suurimman elokuvajuhlan FESPACO:n pääpalkinnon Yennengan kultaisen oriin (2011). Arabiankielisen kauhuelokuvan genreen luokiteltu elokuva kuvaa traumaattisen kokemuksen seurauksena psykiatriseen sairaalaan saapunutta, hoitoon vastahakoisesti suhtautuvaa nuorta ja raskaana olevaa Rianna-tyttöä. Häntä hoitava psykiatri Zineb yrittää selvittää, mikä mysteerisen Riannan kertomassa on totta, mikä valetta ja mikä fantasiaa. Toinen pitkä elokuva *[[L'orchestre des aveugles]]* (2015) voitti palkintoja muun muassa Tangerin, Karthagon (Tunis) ja Brysselin elokuvajuhlilta.

## Elokuvia
* *L’Ombre de la Mort* - 2003 (lyhytelokuva)
* *La Danse du Foetus* (2005; lyhytelokuva)
* *Chant Funèbre* - 2006 (lyhytelokuva)
* *Fin du Mois* (2007; lyhytelokuva)
* *[[Pegasus (vuoden 2010 elokuva)|Pegasus]]* (; 2010)
* *[[L'orchestre des aveugles]]* (, 2015)

## Lähteet

## Aiheesta muualla
*Pegasus-elokuvan (2010) otteita englanninkielisin tekstein  (youtube.com)
*Mohamed Mouftakir - Cineaste, @mouftakir49 - About  (facebook.com)
Emil Larsson

**Emil Larsson** voi tarkoittaa seuraavia henkilöitä:

*Emil Larsson (s. 1993), ruotsalainen jääkiekkoilija
*Emil Larsson, ruotsalainen elokuvaohjaaja ja tuottaja
Alexa Davalos

**Alexa Davalos** (s. 28. toukokuuta 1982 Pariisi Ranska) on yhdysvaltalainen näyttelijä. Hän teki läpimurtonsa 2000-luvun alussa, jolloin hän esiintyi muun muassa televisiosarjassa *[[Angel (televisiosarja)|Angel]]* ja elokuvassa *[[Riddickin aikakirja]]*. Sittemmin hän on näytellyt esimerkiksi sarjassa *[[Oraakkelin kirja (televisiosarja)|Oraakkelin kirja]]* (2015–2019).

## Elämä ja ura
Davalos syntyi Pariisissa Ranskassa yhdysvaltalaisille vanhemmille. Hänen äitinsä Elyssa, tätinsä Dominique ja isoisänsä Richard Davalos tekivät myös uraa näyttelijöinä. Isoisänsä kautta Davalosilla on suomalaista ja espanjalaista sukutaustaa. Valokuvaajaisänsä Jeff Dunasin puolelta Davalosilla on aškenasijuutalaiset juuret. Davalos vietti lapsuutensa Pariisissa ja Italiassa ennen kuin muutti New Yorkiin Yhdysvaltoihin, ja hän puhuu sujuvasti sekä englantia että ranskaa. Muutettuaan teini-ikäisenä omilleen hän teki mallintöitä ennen näyttelijänuraansa. 

2000-luvun alussa Davalos esiintyi televisiosarjassa *[[Angel (televisiosarja)|Angel]]* kolmen jakson verran, mikä riitti herättämään huomiota. Varsinaisen läpimurtonsa hänen on katsottu tehneen tieteiselokuvassa *[[Riddickin aikakirja]]* (2004). Vuonna 2007 Davalos näytteli elokuvissa *[[Rakkauden kahvila]]* ja *[[The Mist – usva]].* Hänen roolisuorituksensa Daniel Craigin rakkaudenkohteena sotaelokuvassa *[[Uhma (vuoden 2008 elokuva)|Uhma]]* (2008) sai kehuja kriitikoilta. Hän esiintyi myös mytologiahahmo Andromedana vuoden 2010 toimintaelokuvassa *[[Titaanien taistelu (vuoden 2010 elokuva)|Titaanien taistelu]]*, mutta ei toistanut rooliaan sen jatko-osassa aikataulutusongelmien vuoksi.

Sittemmin Davalos on keskittynyt televisiosarjoihin. Niihin lukeutuu Philip K. Dickin romaaniin perustuva 2010-luvun jälkipuolella esitetty ''Oraakkelin kirja'', jossa Davalos teki siihenastisen uransa isoimman roolin. Seuraavan vuosikymmenen alussa Davalos esiintyi rikossarjan **' kahdella tuotantokaudella. Hän on esittänyt myös [[Rebekka (Raamatun henkilö)|Rebekkaa]] Raamattuun pohjautuvassa ''The Faithful'' -sarjassa (2026).

== Filmografia ==

=== Elokuvat ===

* ''[[Coastlines]]'' (2002)
* ''[[The Ghost of F. Scott Fitzgerald]]'' (2002)

* ''[[Riddickin aikakirja]]'' (2004)
* ''[[Rakkauden kahvila]]'' (2007)
* ''[[The Mist – usva]]'' (2007)
* ''[[Uhma (vuoden 2008 elokuva)|Uhma]]'' (2008)
* ''[[Titaanien taistelu (vuoden 2010 elokuva)|Titaanien taistelu]]'' (2010)

=== Televisiosarjat ===

* ''[[Ihan pihalla (televisiosarja)|Ihan pihalla]]'' (2002)
* ''[[Untitled Secret Service Project]]'' (2002)
* ''[[Angel (televisiosarja)|Angel]]'' (2002–2003)
* ''[[And Starring Pancho Villa as Himself]]'' (2003)
* ''[[Reunion (televisiosarja)|Reunion]]'' (2005–2006)
* ''[[Aika luopua]]'' (2006)
* ''[[Raines]]'' (2007)
* ''[[Mafiakaupunki]]'' (2013)
* [[Oraakkelin kirja (televisiosarja)|''Oraakkelin kirja'']] (2015–2019)
* ''[[The Punisher (televisiosarja)|The Punisher]]'' (2019)
***' (2021–2023)
**The Faithful* (2026)

## Lähteet
Hans Hirn

**Hans Hirn** (5. syyskuuta 1896 Helsinki – 27. toukokuuta 1970 Helsinki) oli suomalainen historioitsija ja kirjastonjohtaja, joka sai professorin arvonimen. 
__NOTOC__
## Henkilöhistoria
Hans Hirnin vanhemmat olivat professori Yrjö Hirn ja ruotsintaja Karin Åberg. Hänen ensimmäinen puolisonsa 1924–1942 oli Hilja Maria Ahra ja toinen vuodesta 1944 Eja Margrete Nordström. Hirn tuli ylioppilaaksi 1914, valmistui filosofian kandidaatiksi 1920 ja väitteli filosofian tohtoriksi 1931. Hän toimi amanuenssina Helsingin yliopiston kirjastossa, kirjastoneuvojana Valtion kirjastotoimikunnassa 1922–1925 ja Helsingin kaupunginkirjaston apulaisjohtajana 1925–1959. Helsingin yliopiston dosentti hän oli 1938–1965 ja vt. professori 1948–1949 sekä 1962–1964. Professorin arvonimi Hirnille myönnettiin 1965. Hän oli Suomen Tiedeseuran jäsen vuodesta 1952 ja Suomen Historiallisen Seuran tutkijajäsen vuodesta 1953. 

Tietokirjailija Marta Hirn oli Hans Hirnin sisar. Sven Hirn taas oli hänen poikansa.

## Teoksia
* *Gustaf Fredric Stjernvall 1767–1815: En tidsskildring*, 1931   
* *Alexander Armfelt: Ungdom och läroår intill 1832*, 1938
* *Alexander Armfelt: Början av en statsmannabana*, 1948   
* *Fängelseförhållanden i Tavastehus och Helsingfors i slutet av den svenska tiden*, 1953   
* *Statsvälvningen 1772 och Anders de Bruce*, 1955   
* *Anders de Bruce 1723–1878: En förvaltninghistorisk undersökning*, 1957
* *von Willebrandska regementet 1739–1743*, 1962
* *Från Lantingshausen till Jägerhorn: ett värvat regemente i Finland 1751–1808 *, 1970

## Lähteet

## Aiheesta muualla
*
Arnemuiden

**Arnemuiden** on pieni kaupunki Middelburgissa, Zeelandin provinssissa Alankomaissa. Se sai kaupunkioikeudet vuonna 1574. Kaupungissa oli 5 370 asukasta vuonna 2007.

## Lähteet
Gian-Franco Kasper

**Gian-Franco Kasper** (24. tammikuuta 1944 St. Moritz, Sveitsi – 9. heinäkuuta 2021) oli sveitsiläinen hiihdon järjestövaikuttaja. Hän oli Kansainvälisen hiihtoliiton (FIS) pääsihteeri vuodesta 1975 ja puheenjohtaja vuodesta 1998 ja Kansainvälisen olympiakomitean jäsen vuosina 2000–2018. Hän oli myös WADAn jäsen.

Kasper opiskeli Zürichin yliopistossa psykologiaa, filosofiaa ja journalismia.

Kasper herätti julkisuudessa huomiota lausunnoillaan, kuten kiisti ilmastonmuutoksen ja suositteli kilpailujen järjestämistä diktatuureissa, koska se on helppoa.

Kasper kuoli heinäkuussa 2021. Kesäkuussa hän oli luopunut paikastaan FIS:n puheenjohtajana.

## Lähteet
Cecilia Rosa de Jesus Talangpaz

**Äiti Cecilia Rosa de Jesus Talangpaz** (16. heinäkuuta 1693 Calumpit, Bulacan, Filippiinit – 31. heinäkuuta 1731 San Sebastian, Calumpang, Manila, Filippiinit) oli nunna ja järjestön *Augustinian Recollect Sisters* perustaja siskonsa äiti Dionisia de Santa Maria Mitas Talangpazin kanssa. Hän eli seuraavien 5 paavien hallintokausien aikana: Innocentius XII (1691–1700) , Klemens XI (1700–1721), Innocentius XIII (1721–1724), Benedictus XIII (1724–1730) ja Klemens XII (1730–1740). Hänen kanonisaatioprosessinsa on avattu.

## Lähteet
Lara Della Mea

**Lara Della Mea** (s. 10. tammikuuta 1999) on italialainen alppihiihtäjä.

Della Mea voitti pronssia pujottelussa Euroopan nuorten olympiafestivaaleissa 2017. Samoissa kilpailuissa hän oli suurpujottelun kuudes. Saman vuoden Nuorten MM-kilpailuissa Åressa hän oli suurpujottelun kymmenes. Vuoden 2018 Nuorten MM-kilpailuissa Davosissa Della Mea sijoittui suur- ja supersuurpujlttelussa 24:nneksi ja alppiyhdistetyssä 28:nneksi. Åren vuoden 2019 MM-kilpailuissa Della Mea saavutti pronssia joukkuekilpailussa ja Cortina d’Ampezzon MM-kilpailuissa 2021 tuloksena joukkuekilpailusta oli kahdeksas sija. Della Mea kaatui Cortinan joukkuekilpailun avauskierroksella kilpaillessaan Suomen Erika Pykäläistä vastaan. Hänen vasemmasta polvestaan katkesi ristiside, eikä hän kilpaillut enää sinä talvena. Pekingin olympialaisissa 2022 Della Mea sijoittui pujottelussa 30:nneksi. Courchevelin / Méribelin MM-kilpailuissa 2023 hän oli pujottelussa ja joukkuekilpailussa kahdeksas. Saalbachin MM-kilpailuissa 2025 hän voitti kultaa joukkuekilpailussa ja sijoittui pujottelussa 13:nneksi. Milanon ja Cortinan olympialaisissa 2026 hän oli suurpujottelussa neljäs ja pujottelussa kolmastoista.

Alppihiihdon maailmancupissa Della Mea kilpaili ensimmäisen kerran Söldenin suurpujottelussa lokakuussa 2018. Ensimmäiset pisteensä ja parhaan sijoituksena hän saavutti joulukuussa 2018 Semmeringin pujottelussa, jossa hän oli kuudestoista. Alkuvuonna 2019 Della Mea sijoittui Zagrebin pujottelussa 17:nneksi ja Mariborin pujottelussa 28:nneksi. Joulukuussa 2019 Lienzissä ja tammikuussa 2020 Zagrebissa hän sijoittui pujottelussa 24:nneksi.

Della Mea on kilpaillut myös eurooppa-cupissa, jossa hän on ollut parhaimmillaan kaksi kertaa toinen.

## Lähteet
Red Storm Entertainment

**Red Storm Entertainment** on yhdysvaltalainen vuonna  perustettu pelitalo, jonka ovat perustaneet Tom Clancy, Doug Littlejohns ja Steve Reid. Ubisoft osti yhtiön vuonna 2000.
Yhtiö on tehnyt lukuisia pelejä perustuen Tom Clancyn kirjoihin ja ideoihin.

## Pelit
Yhtiön ensimmäinen julkaistu peli oli *[[Politika (videopeli)|Politika]]* marraskuussa 1997.
Yhtiön tunnettuja pelisarjoja ovat muun muassa *[[Rainbow Six]]* ja *[[Tom Clancy’s Ghost Recon|Ghost Recon]]* -sarjat.

## Lähteet

## Aiheesta muualla
* Profiili MobyGamesissä
Newton de Souza Queiroz Jr

**Newton de Souza Queiroz Jr.** eli **Newton** (s. 20. huhtikuuta 1991 São Paulo) on brasilialainen futsalpelaaja, joka pelaa futsal-liigassa Kampuksen Dynamon paidassa kaudella 2023-24. Aiemmin hän pelasi Tornion Palloveikkojen riveissä kaudella  2020–2021. Pelaajaprofiililtaan Newton on laituri. Newton siirtyi Tornioon jyväskyläläisestä Kampuksen Dynamosta, jossa hän on pelannut syksystä 2018 alkaen. Ennen Suomeen tuloaan Newton on pelannut futsalia myös Brasiliassa, Sveitsissä, Ranskassa (voittaen kaksi mestaruutta 2014 ja 2015) sekä Gibraltarilla (mestaruus 2018).

Newton osoittautui tehokkaaksi pelaajaksi jo myöhässä alkaneella debyyttikaudellaan: 33 liigamaalia ja 14 maaliin johtanutta syöttöä oikeuttivat runkosarjan pistepörssin 4. sijaan. Newton myös iski hattutempun ratkaisevassa kolmannessa finaaliottelussa ja auttoi näin Dynamon toiseen perättäiseen mestaruuteensa.  

## Lähteet
Zero Gravity

**Zero Gravity** on australialaisen laulajan Kate Miller-Heidken esittämä kappale, jolla hän edusti Australiaa vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 284 pistettä ja saavutti sijan 9.

## Lähteet
Raúl Leoni

**Raúl Leoni** (26. huhtikuuta 1905 – 5. heinäkuuta 1972) oli venezuelalainen poliitikko, joka toimi maansa presidenttinä 1964–1969.

Leoni oli ammatiltaan juristi. Hän pyrki sovittelemaan temperamenttisen edeltäjänsä Rómulo Betancourtin presidenttikaudella kiristyneitä välejä - Betancourt oli ärsyttänyt sekä vasemmiston että oikeiston äärilaitaa. Ennen Betancourtia maa oli ollut vuosikymmeniä lähes jatkuvasti sotilasdiktaattorien hallitsema, joten demokrati aoli maassa vielä varsin uusi asia. 

## Lähteet
Ramón José Velásquez

**Ramón José Velásquez** (28. marraskuuta 1916 – 24. kesäkuuta 2014) oli venezuelalainen poliitikko, lakimies, journalisti ja historioitsija, joka toimi maansa presidenttinä noin kahdeksan kuukauden ajan 1993–1994. Hän oli useaan otteeseen pidätettynä 1950-luvulla Marcos Pérez Jiménezin diktatuurin aikana. Ennen presidentiksi valintaansa hän oli toiminut viestintäministerinä ja presidentin valtiosihteerinä.

## Lähteet
Nelson Tapia

**Nelson Antonio Tapia Ríos** (s. 22. syyskuuta 1966 Molina). on chileläinen jalkapallomaalivahti, joka pelasi Chilen maajoukkueessa 73 maaottelua vuosina 1994–2005. Hän on eniten maaotteluita pelannut chileläismaalivahti. Vuoden 1998 MM-kilpailuissa hän pelasi neljä ottelua. Tapia kuului Chilen olympiapronssia saaneeseen joukkueeseen Sydneyn vuoden 2000 kesäolympialaisissa

Tapia edusti kotimaansa seurojen lisäksi argentiinalaista Vélez Sársfieldia, brasilialaista Santosia ja kolumbialaista Atlético Junioria. Hän lopetti pelaajauransa vuonna 2005.

## Lähteet
Fabián Estay

**Fabián Estay** (s. 5. lokakuuta 1968) on chileläinen jalkapalloilija, joka pelasi Chilen maajoukkueessa 69 maaottelua ja teki niissä viisi maalia vuosina 1990–2001. Vuoden 1998 MM-kilpailuissa hän pelasi neljä ottelua. Copa Américassa hän pelasi vuosina 1991, 1993, 1995 ja 1999.

Estay edusti urallaan useita eteläamerikkalaisia ja meksikolaisia seuroja. Euroopassa hän pelasi sveitsiläisen St. Gallenin joukkueessa vuosina 1991–1992 ja kreikkalaisessa Olympiakosissa vuosina 1993–1995. Hän lopetti pelaajauransa vuonna 2006.

## Lähteet
Futsalin Euroopan-mestaruuskilpailut 2014

**Futsalin Euroopan-mestaruuskilpailut 2014** olivat 9. UEFA:n järjestämät futsalin Euroopan-mestaruuskilpailut. Ne pelattiin Belgiassa 28. tammikuuta – 8. helmikuuta 2014. Euroopan mestaruuden voitti Italia, joka kukisti finaalissa Venäjän 3-1. Turnauksen parhaaksi pelaajaksi valittiin Italian Gabriel Lima.   

## Turnauksen ohjelma
Lopputunauksessa pelattiin yhteensä 20 ottelua. Kaikki ottelut pelattiin Antwerpenissä; Sportpaleis areenalla pelattiin lohkovaiheen otteluita ja kaikki pudotuspelit, Lotto Arenalla pelattiin lohkovaiheen otteluita.



## Tilastoja

## Lähteet
Miguel Ramírez

**Miguel Mauricio Ramírez** (s. 11. kesäkuuta 1970) on chileläinen jalkapalloilija, joka pelasi Chilen maajoukkueessa 62 maaottelua ja teki niissä yhden maalin vuosina 1991–2003. Vuoden 1998 MM-kilpailuissa hän pelasi kolme ottelua. Copa Américassa hän pelasi vuosina 1991, 1993, 1995 ja 1999.

Ramírez edusti seuratasolla  Colo-Coloa, espanjalaista Real Sociedadia kaudella 1995–1996, meksikolaista Monterreyta ja Universidad Católicaa. Hän päätti pelaajauransa Colo-Colon joukkueessa vuonna 2005.

## Lähteet
Alberto Fouillioux

**Alberto Fouillioux** (22. marraskuuta 1940 – 23. kesäkuuta 2018) oli chileläinen jalkapalloilija, joka pelasi Chilen maajoukkueessa 70 maaottelua ja teki niissä 12 maalia vuosina 1960–1972. Hän pelasi vuosien 1962 ja 1966 MM-kilpailuissa yhteensä neljä ottelua. MM-kilpailuissa 1962 Chilen joukkue saavutti pronssia mutta Fouillioux pelasi vain kaksi ensimmäistä alkulohko-ottelua.

## Lähteet
José Antonio Páez

**José Antonio Páez** (13. kesäkuuta 1790 – 6. toukokuuta 1873) oli venezuelalainen sotilas ja poliitikko, joka toimi maansa presidenttinä kolmeen otteeseen: 1830–1835, 1839–1843 ja 1861–1863. Itsenäisyyden ensimmäisinä vuosina hän johti maata diktaattorina.

Paez oli karjapaimen, jonka esi-isissä oli sekä amerikkalaisia että eurooppalaisia. Hän taisteli espanjalaisia vastaan Simón Bolívarin joukoissa, mutta vastusti myöhemmin Bolivaria ja ajoi Venezuelan itsenäistymistä Suur-Kolumbiasta.

## Lähteet

## Aiheesta muualla